У паняцця ёсць і іншыя значэнні, гл. Слуга народа.
**Слуга народа** (укр.: Слуга народу, у 2016—2017 гг. — «Партыя рашучых пераменаў») — украінская палітычная партыя. Афіцыйная рэгістрацыя адбылася 2 снежня 2017 года. Партыя названая адным імем з рускамоўным камедыйным серыялам 2015—2019 гадоў «Слуга народа» і фільмам 2016 года «Слуга народа 2» вытворчасці студыі «Квартал-95».

На думку некаторых украінскіх экспертаў, найбліжэйшымі канкурэнтамі прадстаўніка партыі «Слуга народу» на прэзідэнцкіх выбарах Уладзіміра Зяленскага з’яўляюцца прарасійскія палітыкі і папулісты.

Гісторыя
--------

Паводле даных Міністэрства юстыцыі Украіны, партыя была зарэгістравана 13 красавіка 2016 года пад назвай «Партыя рашучых пераменаў». Тады яе кіраўніком быў Яўген Юрдыга.

На 27 лістапада 2018 года кіраўніком арганізацыі з’яўляўся Іван Баканаў, які таксама ажыццяўляе паўнамоцтвы кіраўніка украінскай гумарыстычнай студыі «Квартал 95» з 2013 года.

Паводле справаздачы партыі за другі квартал 2018 года, яна бескаштоўна карыстаецца офісам на 4 м² у Кіеве (які прадастаўляецца ў карыстанне спонсарам), не валодае аніякімі сродкамі і не праводзіць ніякіх выплатаў.

У снежні 2017 года 4% украінцаў, апытаных Фондам дэмакратычнай ініцыятывы імя Ілька Кучэрыва сумесна з сацыялагічнай службай «Цэнтр Разумкова», заявілі пра гатоўнасць прагаласаваць на парламенцкіх выбарах за «Слугу народа», а ў маі 2018 года — 5%. У снежні 2018 года за партыю былі гатовыя аддаць свае галасы 8,3% апытаных.

У студзені 2019 года, згодна з расследаваннем выдання Glavcom, партыя заставалася віртуальнай — аніякай дзейнасці па адрасе, дзе партыя здымае памяшканне, не вялося.

Удзел у прэзідэнцкіх выбарах 2019 года
--------------------------------------

У студзені 2019 года партыя «Слуга народа» вылучыла Уладзіміра Зяленскага кандыдатам у прэзідэнты Украіны на прэзідэнцкіх выбарах 2019 года.

На думку палітолага Міхаіла Басараба, кандыдат ад партыі «Слуга народа» Уладзімір Зяленскі «прыносіць больш клопатаў прарасійскім палітыкам і папулістам, […] паколькі ён з’яўляецца іх найбліжэйшым канкурэнтам» і можа адцягнуць на сябе «частку прарасійскіх і ласых на дэмагогію выбаршчыкаў».

На думку журналістаў Радыё «Свабода», станам на канец 2018 года пра палітычныя погляды лідара партыі «Слуга народу» Зяленскага зрабіць высновы можна толькі з яго неадназначных выказванняў на тэму ўкраінскай мовы:

> 
> 
> Не праблема размаўляць па-ўкраінску. І гэта ні ў якім разе, і гэта найгалоўнейшае, не звязана з моўнымі пытаннямі, перавагамі або любоўю да чагосьці. Але, мне так здаецца, што гэта не прынцыповыя рэчы. Я ведаю ўкраінскую мову. Але я не думаю на ёй свабодна. Я перакладаю. Так, я магу з вамі размаўляць на ўкраінскай мове, але праблема ў тым, што я перакладаю. І гэта прыкметна — я раблю паўзу. Але я вельмі паважаю ўкраінскую мову!
> 
> 
> 
> *Арыгінальны тэкст* (укр.)  
> 
> *Не проблема говорити по-українськи. І це в жодному разі, і це найголовніше, не пов’язано з мовними питаннями, уподобаннями або любов’ю до чогось. Але, мені так здається, що це не принципові речі. Я знаю українську мову. Але я не мислю нею вільно. Я перекладаю. Так, я можу з вами розмовляти українською мовою, але проблема в тому, що я перекладаю. І це помітно – я роблю паузу. А я дуже поважаю українську мову!*
> 
> 
> 
>

Заўвагі
-------

1. ↑  у серыяле і фільме таксама прысутнічае невялікая колькасць рэплік па-ўкраінску

Зноскі
------

1. ↑  «Партія Рішучих змін» змінила назву на «Слуга народу» **(нявызн.)**, *LB.ua*. Праверана 10 снежня 2017.
2. ↑  Политические партии, участвующие в досрочных выборах в Верховную раду Украины (руск.).  ТАСС (21 ліпеня 2019). Праверана 21 ліпеня 2019.
3. ↑  З’явилася політична партія під назвою «Слуга Народу»(укр.), *detector.media*. Праверана 10 снежня 2017.
4. ↑  У Мін’юсті зареєстрували партію «Слуга народу»(укр.), *Українська правда*. Праверана 27 лістапада 2018.
5. 1 2  Зеленський жартує всерйоз. «Критика і наступ на політиків це добре, але для перемог замало — необхідно сформувати команду», — експерт // День, 26 грудня 2018  (укр.)
6. ↑  «Слуга народу»: Зеленський не відповідає народу, чи піде партія на вибори (укр.).  www.chesno.org. Праверана 27 лістапада 2018.
7. ↑  В Україні з’явилася політична партія «Слуга народу»(укр.), *Інформаційне агентство Українські Національні Новини (УНН). Всі онлайн новини дня в Україні за сьогодні — найсвіжіші, останні, головні.*. Праверана 10 снежня 2017.
8. ↑  Архіўная копія (укр.)(недаступная спасылка). Архівавана з першакрыніцы 31 сакавіка 2019. Праверана 8 кастрычніка 2021.
9. ↑  Громадська думка, грудень-2017: виборчі рейтинги і рейтинги довіри (укр.).  dif.org.ua. Праверана 27 лістапада 2018.
10. ↑  Архіўная копія (укр.)(недаступная спасылка). Архівавана з першакрыніцы 30 сакавіка 2019. Праверана 8 кастрычніка 2021.
11. ↑  Виборчі рейтинги: січень-2019 (укр.).
12. ↑  «Слуга народу» ожив. Партія Зеленського отримала перші гроші на рахунок // Glavcom.ua, 8 січня 2019  (укр.)
13. ↑  Партія «Слуга народу» висунула Володимира Зеленського кандидатом у президенти // 24 канал, 21 січня 2019  (укр.)
14. ↑  5 відносно нових партій. Парламентські вибори-2019 // Радіо Свобода, 15 листопада 2018  (укр.)

Спасылкі
--------

|  |  |
| --- | --- |
| ⚙️   У сацыяльных сетках | Facebook · Facebook · Telegram · Telegram · Твітэр |
| Фота, відэа і аўдыё | Instagram · YouTube |
| Слоўнікі і энцыклапедыі | Левы бераг · Ліга.Дасье |